als_Latn dik_Latn sag_Latn
35 vjet e pafajshme në burg, nuk kishte pranuar veprën e ngarkuar
Me ndihmën e teknologjisë së testimit të ADN-së është liruar nga fajësia gruaja e cila e pafajshme ka vuajtur dënimin prej 35 viteve.
Cathy Woods, sot grua 64 vjeçare, është dënuar për vrasje të 19 vjeçares Michelle Mitchell, e cila është zhdukur më vitin 1976 –njofton Agjencia ABC. Trupi i pajetë i studentes Michelle Mitchel është gjetur më 24 shkurt të vitit 1976 në një garazhë në afërsi të Fakultetit të mjekësisë, ku ka studjuar.
Cathy Woods, në atë kohë është mjekuar në spital nga sëmundjet psiqike. Tre vjet pas vrasjes se vajzës, ajo ka pranuar veprën, pasi i kanë premtuar se do ta sistemojnë në një dhomë më të mirë, më komode. Kundër sajë është ngritur procedurë përkatëse dhe Cathy është dënuar.
Më pastaj, ajo ka filluar të mohojë veprën. Gjykimi i sërishëm është zhvilluar më 1985, por Cathy edhe atëhere është shpallur fajtore.
“Nuk i fajësoj autoritetet qeveritare për hetuesinë e parë, as prokurorinë, e as gjykatësit porotë, të cilët Cathy Woods e kanë shpallur fajtore” ka thënë prokurori Chris Hicks. “Të gjithë ata kanë qënë të ballafaquar me një vrasje të rëndë dhe tragjike, vrasje të pazbardhur dhe kanë pasë dëshmi dhe prova të personit që ka jetuar në atë rreth ku ka ndodhë vrasja”-ka theksuar Hicks.
Cathy Woods, në shtator të vitit 2014 është liruar pasi është bërë analiza e ADN-së së cigars së hedhur, të gjetur në vendin e vrasjes, dhe pas analizave të ADN-së është dëshmuar se materiali gjenetik përputhet me ADN-në e materialit të një mashkulli - Rodney Halboëer (66), i cili në fillim të vitit të kaluar është zhvendosur nga burgu i Nevadës në burgun e Oregonit, për shkak të veprave të kryera në atë shtet.
“Është tepër e gëzuar. Mbase është kjo dita më e bukur në jetën e sajë, sepse tani më e din se çdo gjë ka marrë fund”-ka thënë avokatja e Cathy Woods. (INA)
Fushatë kundër faturave të shtrenjta të EVN Maqedoni (FOTO)Në Maqedoni po vazhdon revolta dhe pakënaqësia ndaj korporatës elektroenergjetike EVN Maqedoni, për shkak të çmimeve të larta dhe pamundësisë së qytetarëve për të përballuar ...
- Lëvizja zgjodhi degën në Strugë, Sela: Do t`i marrin legjitimitetin keqpërdoruesve
- Ky është njeriu të cilit i frigohen më së shumti islamistët
- 7 persona vdesin nga rrëzimi i helikopterit ushtarak në Serbi
- VMRO po mobilizohet për tubimin e nesërm
- Tre ish-drejtues të lartë të UÇK-së në shënjestrën e Gjykatës Speciale
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Çfarë duhet të bëjnë shqiptarët në krizën aktuale në Maqedoni (10)
- Ministrat e BDI-së në mbledhjen e përbashkët me Qeverinë serbe (8)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Opozita maqedonase si duket po kalkulon me "bombat" për shqiptarët (6)
- Thaçi: Betohem me vdekje se nuk ka dosje kriminale për PDSH-në (VIDEO) (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn